EFF-lede mag nie meer aanrand, vloek of gooi nie | Netwerk24
Nie almal by Bulle sien uit na Jake se koms
Die 2020-seisoen sal nogmaals 'n rugbyjaar wees waarin die winde van verandering by Loftus Versfeld waai.
Leeus kan Marx nie help terugkeer na SA
Die Leeus-rugbyunie sê sy hande is afgekap om die gestrande Springbok-haker, Malcolm Marx, by te staan in sy pogings om na Suid-Afrika terug te keer.
'Geen Wimbledon in 2020'
Wimbledon sal Woensdag afgelas word.
Virus dryf vergaderings aanlyn, maar JSE juig
Alexander Forbes sal die eerste genoteerde maatskappy in die land se geskiedenis wees wat sy jaarvergadering ten volle aanlyn hou, en die JSE dink dit is 'n goeie ding.
Befondser gee ook 'betaalvakansie' aan handelaars
Merchant Capital, een van Suid-Afrika se voorste voorsieners van kapitaal aan veral kleinsakeondernemings in die tegnologiebedryf, bied 'n betaalvakansie aan al sy kliënte tydens die staat van inperking.
Netflix, Showmax wil druk op internet help verlig
Netflix, Showmax en DStv Now gaan voortaan teen 'n laer resolusie stroom in 'n poging om 'n bottelnek in internetverkeer te voorkom.
Só maak musici in dié tyd
Musici het die afgelope weke die een ná die ander e-pos met dieselfde boodskap gekry: Jammer, jou konsert is weens die koronavirus afgestel. Oornag is hul dagboeke leeg en het hulle tyd beskikbaar waarvoor hulle nie beplan het nie.
Japannese komedie-veteraan dood aan virussiekte
Die Japannese komediant Ken Shimura (70) is dood aan longontsteking nadat hy Covid-19 opgedoen het.
KYK: Virtuele skoolkoor sing 'Hallelujah' vir hulpfonds
Sowat 90 leerlinge van die Roedean Senior School in Parktown, Johannesburg, sorg vir hoendervel-oomblikke met hul weergawe van die Leonard Cohen-liedjie "Hallelujah".
EFF-lede mag nie meer aanrand, vloek of gooi nie
Deur Mike van Rooyen 04 Maart 2019 19:22
Ses Vrystaatse EFF-raadslede is verbied om hul waarnemende munisipale bestuurder aan te rand, te vloek of om gevaarlike voorwerpe na hom of ander raadslede in raadsvergaderings te gooi.
Solomon Mashiane, die waarnemende munisipale bestuurder van die Metsimaholo-munisipaliteit op Sasolburg, was laat verlede maand vyf dae lank op siekteverlof nadat een hom aangerand en 'n ander sy skootrekenaar flenters geslaan het.
Hulle mag ook nie beledigings in die raadsvergaderings uiter en die vergaderings en werkinge van die munisipaliteit ontwrig nie, het regter Sharon Chesiwe Maandagmiddag in die hooggeregshof in Bloemfontein gelas.
Hulle word ook verbied om Mashiane te verhinder wanneer hy en 'n paneel onderhoude met kandidate vir senior aanstellings in die munisipaliteit wil voer.
Teleki Taats, Selloane Motjeane, April Motaung, Moeketsi Maseko, Tshepiso Motloung, Lefa Nhlapo en die EFF, waarvan hulle lede is, het nou reeds twee sulke onderhoude ontwrig.
Die paneellede is nou te bang om vir die onderhoude op te daag, sê Mashiane in 'n hofverklaring.
Hy het ook klagte teen die ses vir aanranding, intimidasie en kwaadwillige saakbeskadiging by die polisie ingedien.
Mashiane sê hulle het al ook glasdeure en vensters van die munisipale kantoor gebreek.
Die vakante poste wat gevul moet word, is dié van direkteure vir maatskaplike dienste, tegniese dienste en finansies, korporatiewe dienste en plaaslike ekonomiese ontwikkeling.
Die vier poste is al langer as 'n jaar vakant.
Toe hulle op 18 Februarie wou begin met die onderhoude vir die direkteur van maatskaplike dienste het die ses daar ingebars.